Tinerii gorjeni scriu performanță la nivel național! Nu mai puțin de 12 elevi au reprezentat județul Gorj la Olimpiada de Tehnologia Informației – etapa națională – ce a avut loc la Slobozia, precum și la Iași unde s-a desfășurat Concursul Național de Matematică Aplicată „Adolf Haimovici”.
La Olimpiada de Tehnologie a Informației, etapa națională, susținută la Slobozia, în perioada 23-26 mai, din lotul județului Gorj au făcut parte 8 elevi, însoțiți de către profesorul Olaru Valentin. Componența lotului din Gorj a fost următoarea: Ecobici Bogdan Mihai, clasa a IX-a, Colegiul Național „Ecaterina Teodoroiu” Târgu Jiu, profesor coordonator Olaru Valentin; Frîntu Andrei, clasa a X-a, Colegiul Național „Tudor Vladimirescu” Târgu Jiu, profesor coordonator Dabelea Daciana Oana; Mișcodan Daniel Ștefan, clasa a X-a, Colegiul Național „George Coșbuc” Motru, profesor coordonator Giogescu Emilia; Petroniu Christian Andrei, clasa a X-a, Colegiul Național „Tudor Vladimirescu” Târgu Jiu, profesor coordonator Popescu Sanda Mihaela; Tutunaru Darius Mihai, clasa a X-a, Colegiul Național „George Coșbuc” Motru, profesor coordonator Giorgescu Emilia; Bululete Costinel Damian, clasa a XII-a, Colegiul Național „Ecaterina Teodoroiu” Târgu Jiu, profesor coordonator Olaru Valentin; Dăiana Maria Iuliana, clasa a XII-a, Liceul Teoretic Novaci profesori coordonatori Maricoiu Cosmin și Țăpârdea Simona; Dobroiu Ștefan Alexandru, clasa a XII-a, Liceul Tehnologic „Constantin Brâncuși” Peștișani, profesor coordonator Iliescu Marinela.
Elevul Frîntu Andrei, clasa a x-a, de la Colegiul Național „Tudor Vladimirescu” Târgu Jiu, coordonat de către prof. Dabelea Oana Daciana, a obținut Premiul III, la secțiunea TIC, Medalia de aur și Premiul Special pentru originalitate și creativitate în rezolvarea unui subiect. Totodată, eleva Dăianu Maria Iuliana, clasa a XII-a, Liceul Teoretic Novaci, coordonată de către prof. Țăpîrdea Simona și Maricoiu Cosmin, a obținut Medalia de bronz.
Două medalii obținute la Iași
De asemenea, două medalii au ajuns în tolba unor elevi din Gorj, la etapa națională a Concursului Național de Matematică Aplicată „Adolf Haimovici”, care a avut loc la Iași, în perioada 23-26 mai 2024. La această competiție, lotul județului Gorj a fost format din 4 elevi: Oana Chihaia, clasa a IX-a la Colegiul Național „Ecaterina Teodoroiu” Târgu Jiu, profesor coordonator Georgiana Anisia Nanu; Teodora Oproiu, clasa a X-a la Colegiul Național „Ecaterina Teodoroiu” Târgu Jiu, profesor coordonator Gabriel Amza; Andreea Jerdea, clasa a XI-a la Colegiul Național „George Coșbuc” Motru, profesor coordonator Alin Băcilă; Vasile Nicolae Costoiu, clasa a XII-a la Colegiul Tehnic „General Gheorghe Magheru” Târgu Jiu, profesor coordonator Alin Dumitru Benegui.
Lotul a fost însoțit de către profesorul Alin Dumitru Benegui. Eleva Teodora Oproiu, de la Colegiul Național „Ecaterina Teodoroiu” Târgu Jiu, coordonată de către profesorul Gabriel Amza, a obținut mențiune ME și medalie de argint (SSMR), iar elevul Vasile Nicolae Costoiu, înmatriculat la Colegiul Tehnic „General Gheorghe Magheru” Târgu Jiu și coordonat de către profesorul Dumitru Alin Benegui, a obținut medalia de bronz (SSMR).
Izabella Molnar